Падчас адкрыцця выставы ў Залессі Уладзімір Церабун паўстаў перад наведвальнікамі не толькі як скульпатр і жывапісец, але і як музыкант. Творца прызнаўся, што прафесійнай музычнай адукацыі ён не мае, грае “на слышок”, а таму папрасіў строга не судзіць яго ігру на цымбалах, раялі і гітары. Уладзімір Васільевіч выканаў некалькі мелодый і нават праспяваў песню на словы Сяргея Ясеніна. Гэта нечакана адкрытая грань творчай асобы Уладзіміра Церабуна яшчэ раз прымусіла пераканацца ў тым, што сапраўдны чалавечы талент не мае межаў.